CELEX: 32022D0426
Language: et
Date: 2022-03-14 00:00:00
Title: Nõukogu otsus (EL) 2022/426, 14. märts 2022, millega antakse luba alustada läbirääkimisi Euroopa Liidu ja Moldova Vabariigi vahelise staatust käsitleva kokkuleppe üle Euroopa Piiri- ja Rannikuvalve Ameti operatiivtegevuse kohta Moldova Vabariigis

15.3.2022   
               
               
                  ET
               
               
                  Euroopa Liidu Teataja
               
               
                  L 87/22
               
            
         NÕUKOGU OTSUS (EL) 2022/426,
         14. märts 2022,
         millega antakse luba alustada läbirääkimisi Euroopa Liidu ja Moldova Vabariigi vahelise staatust käsitleva kokkuleppe üle Euroopa Piiri- ja Rannikuvalve Ameti operatiivtegevuse kohta Moldova Vabariigis
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 77 lõike 2 punkte b ja d, artikli 79 lõike 2 punkti c ja artikli 218 lõikeid 3 ja 4,
         võttes arvesse Euroopa Komisjoni soovitust,
         ning arvestades järgmist:
         
                     (1)
                  
                  
                     On vaja tagada vastastikune täiendavus asjakohaste Euroopa Liidu rahastatavate programmidega, eelkõige Euroopa Liidu piirihaldamise abimissiooniga Moldovas ja Ukrainas (EUBAM) ning projektiga „EU4Border Security“.
                  
               
                     (2)
                  
                  
                     Olukorras, kus on vajalik Euroopa piiri- ja rannikuvalve alalise korpuse piirihaldusrühmade suunamine kolmandasse riiki, milles rühmaliikmed teostavad täitevvolitusi, peab liit Euroopa Parlamendi ja nõukogu määruse (EL) 2019/1896 (1) (mis käsitleb Euroopa piiri- ja rannikuvalvet) artikli 73 lõike 3 kohaselt sõlmima asjaomase kolmanda riigiga staatust käsitleva kokkuleppe Euroopa Liidu toimimise lepingu artikli 218 alusel.
                  
               
                     (3)
                  
                  
                     Vajadust alustada läbirääkimisi, et sõlmida Moldova Vabariigiga rahvusvaheline kokkulepe Euroopa Piiri- ja Rannikuvalve Ameti tegevuse kohta Moldova Vabariigi territooriumil.
                  
               
                     (4)
                  
                  
                     Käesolev otsus kujutab endast nende Schengeni acquis’ sätete edasiarendamist, milles Iirimaa ei osale vastavalt nõukogu otsusele 2002/192/EÜ. (2) Seetõttu ei osale Iirimaa käesoleva otsuse vastuvõtmisel ning see ei ole tema suhtes siduv ega kohaldatav.
                  
               
                     (5)
                  
                  
                     Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artiklite 1 ja 2 kohaselt ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
                  
               ON VASTU VÕTNUD KÄESOLEVA OTSUSE:
         
            Artikkel 1
            Komisjonile antakse luba pidada liidu nimel läbirääkimisi rahvusvahelise kokkuleppe üle Euroopa Piiri- ja Rannikuvalve Ameti tegevuse kohta Moldova Vabariigi territooriumil.
         
         
            Artikkel 2
            Läbirääkimisi peetakse käesoleva otsuse addendum’is esitatud nõukogu läbirääkimisjuhiste kohaselt ja konsulteerides nõukogu asjaomase töörühmaga.
         
         
            Artikkel 3
            Käesolev otsus on adresseeritud komisjonile.
         
         
            Brüssel, 14. märts 2022
            
               
                  Nõukogu nimel
               
               
                  eesistuja
               
               É. BORNE
            
         
         
            (1)  Euroopa Parlamendi ja nõukogu 13. novembri 2019. aasta määrus (EL) 2019/1896, mis käsitleb Euroopa piiri- ja rannikuvalvet ning millega tunnistatakse kehtetuks määrused (EL) nr 1052/2013 ning (EL) 2016/1624 (ELT L 295, 14.11.2019, lk 1).
         
            (2)  Nõukogu 28. veebruari 2002. aasta otsus 2002/192/EÜ Iirimaa taotluse kohta osaleda teatavates Schengeni acquis' sätetes (ELT L 64, 7.3.2002, lk 20).